Sergej Barbarez

Sergej Barbarez (rođen 17. septembra 1971) bosanskohercegovački je nogometni trener i bivši nogometaš koji je igrao na poziciji napadača. Trenutni je selektor nogometne reprezentacije Bosne i Hercegovine. Igrao je za nekoliko klubova njemačke Bundeslige i za nogometnu reprezentaciju Bosne i Hercegovine.

Barbarez se smatra jednim od najboljih igrača svih vremena Hamburger SV gdje je postigao 65 golova u 174 utakmice Bundeslige. Najčešće je igrao kao drugi napadač, a ponekad je igrao i na pozicijama ofanzivnog veznog ili krilnog igrača. Na kraju sezone 2000/01, dok je igrao za Hamburger SV, bio je najbolji strijelac Bundeslige s 22 postignuta gola zajedno s Ebbe Sandom koji je igrao u Schalke 04.

Klupska karijera
Karijeru je počeo 1984. godine u omladinskom pogonu FK Velež iz Mostara. Sa 19 godina potpisao je prvi profesionalni ugovor s Veležom. Nakon povratka iz JNA 1991, odlazi u posjetu rodbini u Njemačku, te odlazi na trening Hannovera. U Hannoveru je impresionirao tadašnjeg trenera, te zbog teške političke situacije u Jugoslaviji odlučuje tu i ostati, te potpisuje ugovor 1991. U Hannoveru ostaje sve do 1993, kada prelazi u Union Berlin, za koji je u 88 utakmica postigao 46 golova. Nakon odličnih igara u Union Berlinu, 1996.  prelazi u Hansu Rostock, gdje provodi 2 sezone, te 1998. za 1.100.000 € prelazi u Borussiu Dortmund. Međutim, nakon dolaska Michaela Skibbea na trenersku klupu Dortmunda, Barbarez pada u drugi plan. Zbog toga 2000. odlazi u Hamburger SV za 1.800.000 €. U HSV-u postaje standardan igrač te u sezoni 2000/2001. postaje najbolji strijelac Bundeslige. Tu ostaje 6 godina i stječe velike simpatije kod domaće publike. U periodu od 2000. do 2006. za HSV je odigrao 174 ligaške utakmice, te postigao 65 golova. U ljeto 2006. godine prelazi u Bayer 04 Leverkusen, gdje ostaje sve do 2008. godine, odnosno do kraja igračke karijere. U 330 bundesligaških utakmica postigao je 95 golova, dobio 85 žutih, te 4 crvena kartona.

Reprezentacija
Za bosanskohercegovačku reprezentaciju debitirao je 14. maja 1998. na prijateljskoj utakmici protiv reprezentacije Argentine u La Plati. Dugo vremena bio je kapiten reprezentacije, ali zbog raznih afera koje su se dešavale u N/FS BIH napustio je reprezentaciju 2006. Posljednju utakmicu za reprezentaciju odigrao je 7. oktobra 2006. u kvalifikacijama za Evropsko prvenstvo 2008. protiv Moldavije. Za reprezentaciju je odigrao 47 utakmica i postigao 17 golova.

Trenerska karijera
Dana 5. januara 2010. dobio je UEFA trenersku licencu, za koju je edukaciju prošao u Jablanici. Bivši je član upravnog odbora HSV-a. U aprilu 2024. prvi put vodi trenerski tim, postao je izbornikom Bosne i Hercegovine, no njegova izbornička karijera nije mu dobro započela. U prijateljskoj utakmici protiv Engleske izgubili su 3:0 u Newcastleu upon Tyneu, da bi poslije izgubili 1:0 od Italije u Empoliju.  U ligi nacija u Eindhovenu izgubili su od Nizozemske 5:2 i remizirali s Mađarskom u Budimpešti 0:0. Potom su uslijedili porazi kod kuće od Njemačke 1:2 i od Mađarske 0:2. U Freiburgu, u Njemačkoj izgubili su 7:0 što čini najtežim porazom u istoriji bosanskohercegovačke nogometne reprezentacije, i zadnju utakmicu odigrali su 1:1 s Nizozemskom. U kvalifikaciji za svjetsko prvenstvo 2026. pobijedili su Rumunjsku 0:1 i prvi put su pobijedili utakmicu nakon dugo vremena, kada su pobijedili Lihtenštajn 2:1. Poslije su pobjeđivali Kipar, San Marino dvaput i onda izgubili kod kuće 1:2 od Austrije. potom je uslijedio neriješen rezultat protiv Kipra, pa ponovno pobjeda protiv Rumunjske i ponovno neriješen rezultat u Beču protiv Austrije 1:1. Završili su drugi iza Austrije.

Lični život
Oženjen je i otac dva sina. Tokom rata u BiH njegov otac i sestra izbjegli su u Hannover, dok mu je majka cijeli rat provela u Mostaru.

Trenerska statistika
Ažurirano: 18. novembra 2025.

+Statistika treniranja po klubuKlubOdDoRekordBosna i Hercegovina19. april 2024.TrenutnoUkupno

Uspjesi, nagrade i priznanja
Najbolji strijelac njemačke Bundeslige u sezoni 2000/01. sa 22 pogodaka
Nogometaš godine u Bosni i Hercegovini – 2001, 2003.
Osvojio njemački DFB Ligakup sa HSV-om – 2003.
Osvojio UEFA Intertoto Cup sa HSV-om – 2005.
Sportista godine u Bosni i Hercegovini – 2005.
Ulica u Mostaru dobila ime po njemu 2005.
Sa 330 odigrane utakmice postao strani igrač s najviše nastupa u Bundesligi – 2008.

Reference

Vanjski linkovi
Profil na transfermarkt.de

Kategorija:Rođeni 1971.
Kategorija:Živi ljudi
Kategorija:Biografije, Mostar
Kategorija:Bosanskohercegovački nogometaši
Kategorija:Nogometaši Veleža
Kategorija:Nogometaši Hannovera 96
Kategorija:Nogometaši Union Berlina
Kategorija:Nogometaši Hanse Rostock
Kategorija:Nogometaši Borussije Dortmund
Kategorija:Nogometaši HSV-a
Kategorija:Nogometaši Bayer 04 Leverkusena
Kategorija:Nogometaši Sochaux-Montbéliarda
Kategorija:Bosanskohercegovački nogometni treneri
Kategorija:Selektori nogometne reprezentacije Bosne i Hercegovine